CELEX: C2006/281/06
Language: da
Date: 2006-11-18 00:00:00
Title: Sag C-168/04: Domstolens dom (Første Afdeling) af 21. september 2006 — Kommissionen for De Europæiske Fællesskaber mod Republikken Østrig (Traktatbrud — artikel 49 EF — fri udveksling af tjenesteydelser — virksomhed, som beskæftiger arbejdstagere fra tredjelande — virksomhed, der præsterer ydelser i en anden medlemsstat — bekræftelse af udstationering inden for EU)

18.11.2006   
            
            
               DA
            
            
               Den Europæiske Unions Tidende
            
            
               C 281/4
            
         Domstolens dom (Første Afdeling) af 21. september 2006 — Kommissionen for De Europæiske Fællesskaber mod Republikken Østrig
   (Sag C-168/04) (1)
   
   (Traktatbrud - artikel 49 EF - fri udveksling af tjenesteydelser - virksomhed, som beskæftiger arbejdstagere fra tredjelande - virksomhed, der præsterer ydelser i en anden medlemsstat - bekræftelse af udstationering inden for EU)
   (2006/C 281/06)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved B. Eggers, E. Traversa og G. Braun, som befuldmægtigede)
   
      Sagsøgt: Republikken Østrig (ved E. Riedl, C. Pesendorfer og G. Hesse, som befuldmægtigede)
   Sagens genstand
   Traktatbrudssøgsmål — artikel 49 EF — udstationering af arbejdstagere, der er statsborgere i tredjelande, foretaget som led i en levering af tjenesteydelser fra virksomheder, der er etableret på en anden medlemsstats område, undergivet en ordning om bekræftelse, som de facto udgør en ordning med tilladelse, idet en sådan manglende bekræftelse medfører bøder og nægtelse af indrejse- og opholdsret over for de berørte udstationerede arbejdstagere
   Konklusion
   
               1)
            
            
               Republikken Østrig har tilsidesat sine forpligtelser i henhold til artikel 49 EF, idet den dels betinger udstationeringen af arbejdstagere fra tredjelande af en virksomhed med hjemsted i en anden medlemsstat af, at der opnås den »bekræftelse af udstationering inden for EU«, der er omhandlet i § 18, stk. 12-16, i den østrigske lov om beskæftigelse af udlændinge (Ausländerbeschäftigungsgesetz), og hvis udstedelse for det første kræver, at de pågældende arbejdstagere har været ansat i mindst et år ved den pågældende virksomhed eller er knyttet hertil ved en tidsubegrænset ansættelseskontrakt, og for det andet kræver bevis for opfyldelsen af de østrigske ansættelses- og lønvilkår, og dels i § 10, stk. 1, nr. 3, i lov om udlændige (Fremdengesetz) foreskriver et undtagelsesfrit automatisk afslag på indrejse- og opholdstilladelse, der ikke gør det muligt at lovliggøre situationen for tredjelandsstatsborgere, der er lovligt udstationeret af en virksomhed med hjemsted i en anden medlemsstat, når arbejdstagerne er indrejst i det nationale område uden visum.
            
         
               2)
            
            
               Republikken Østrig betaler sagens omkostninger
            
         
      (1)  EUT C 146 af 29.5.2004.